title: Odluka (EU) 2021/2040 Europske središnje banke od 11. studenoga 2021. o izmjeni Odluke (EU) 2016/2247 o godišnjim financijskim izvještajima Europske središnje banke (ESB/2021/52)

text:
                  24.11.2021

                  HR

                  Službeni list Europske unije

                  L 419/1

         ODLUKA (EU) 2021/2040 EUROPSKE SREDIŠNJE BANKE
         od 11. studenoga 2021.
         o izmjeni Odluke (EU) 2016/2247 o godišnjim financijskim izvještajima Europske središnje banke (ESB/2021/52)

         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 26. stavak 2.,
         budući da:

                     (1)

                     Odlukom (EU) 2016/2247 Europske središnje banke (ESB/2016/35) (1) određuju se pravila za sastavljanje godišnjih financijskih izvještaja Europske središnje banke (ESB).

                     (2)

                     Tehničke izmjene Priloga I. potrebne su u svrhu: (a) osiguravanja dosljednosti u cijelom Eurosustavu u pogledu financijskog izvještavanja o stanjima i vrijednosnim papirima međunarodnih organizacija; (b) dopuštanja klasifikacije vrijednosnih papira u statusu neispunjavanja obveza kao dijela stavki „razno” na strani imovine u bilanci; i (c) pojašnjavanja klasifikacije sredstava i računa kreditnih i financijskih institucija na strani obveza u bilanci.

                     (3)

                     Odluku (EU) 2016/2247 (ESB/2016/35) potrebno je stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjena
            Prilog I. Odluci (EU) 2016/2247 (ESB/2016/35) zamjenjuje se Prilogom ovoj Odluci.

            Članak 2.
            Stupanje na snagu
            Ova Odluka stupa na snagu 31. prosinca 2021.

            Sastavljeno u Frankfurtu na Majni 11. studenoga 2021.

                  Predsjednica ESB-a

               Christine LAGARDE

            (1)  Odluka (EU) 2016/2247 Europske središnje banke od 3. studenoga 2016. o godišnjim financijskim izvještajima Europske središnje banke (ESB/2016/35) (SL L 347, 20.12.2016., str. 1.).

            PRILOG
            Prilog I. Odluci (EU) 2016/2247 (ESB/2016/35) zamjenjuje se sljedećim:

                     „PRILOG I.
                     SASTAV I PRAVILA VREDNOVANJA BILANCE
                     IMOVINA

                                 Bilančna stavka (1)

                                 Kategorizacija sadržaja bilančnih stavki

                                 Načelo vrednovanja

                                 1.

                                    Zlato i potraživanja u zlatu

                                 Fizičko zlato, tj. poluge, kovanice, pločice, grumeni, u pohrani ili ,u izradi՚. Nefizičko zlato, poput salda u zlatu na računima po viđenju (neraspoređeni računi), oročeni depoziti i potraživanja u zlatu koja proizlaze iz sljedećih transakcija: (a) više ili niže vrednovane transakcije i (b) zamjene lokacije zlata ili čistoće zlata, ako je razlika između izdavanja i primitka veća od jednoga radnog dana

                                 Tržišna vrijednost

                                 2.

                                    Potraživanja od nerezidenata europodručja nominirana u stranoj valuti

                                 Potraživanja nominirana u stranoj valuti od drugih ugovornih strana koje su rezidenti izvan europodručja, uključujući središnje banke izvan europodručja

                                 2.1.

                                    Potraživanja od Međunarodnoga monetarnog fonda (MMF)

                                             (a)

                                                Prava vučenja u sklopu tranše pričuve (neto)

                                             Nacionalna kvota minus stanja u eurima na raspolaganju MMF-u. Račun br. 2 MMF-a (račun za administrativne troškove u eurima) može biti uključen u tu stavku ili u stavku ,Obveze nominirane u eurima prema nerezidentima europodručja՚

                                             (a)

                                                Prava vučenja u sklopu tranše pričuve (neto)

                                             Nominalna vrijednost, preračunata po tržišnom tečaju

                                             (b)

                                                Posebna prava vučenja

                                             Udjeli u posebnim pravima vučenja (bruto)

                                             (b)

                                                Posebna prava vučenja

                                             Nominalna vrijednost, preračunata po tržišnom tečaju

                                             (c)

                                                Ostala potraživanja

                                             Opći sporazumi o zaduživanju, krediti iz posebnih sporazuma o zaduživanju, depoziti u fondovima kojima upravlja MMF

                                             (c)

                                                Ostala potraživanja

                                             Nominalna vrijednost, preračunata po tržišnom tečaju

                                 2.2.

                                    Salda kod banaka i ulaganja u vrijednosne papire, inozemni krediti i ostala inozemna imovina

                                             (a)

                                                Salda kod banaka izvan europodručja osim onih pod stavkom imovine 11.3. ,Ostala financijska imovina՚

                                             Tekući računi, oročeni depoziti, prekonoćni depoziti, obratne repo transakcije

                                             (a)

                                                Salda kod banaka izvan europodručja

                                             Nominalna vrijednost, preračunata po tržišnom tečaju

                                             (b)

                                                Ulaganja u vrijednosne papire izvan europodručja osim onih pod stavkom imovine 11.3. ,Ostala financijska imovina՚

                                             Mjenice i obveznice, blagajnički zapisi, obveznice bez kupona, vrijednosni papiri tržišta novca, dionice, investicijski fondovi koji se drže kao dio deviznih pričuva, svi izdani od rezidenata izvan europodručja

                                             (b)

                                                         i.

                                                            Utrživi dužnički vrijednosni papiri osim onih koji se drže do dospijeća

                                                         Tržišna cijena i tržišni tečaj. Sve premije ili diskonti se amortiziraju

                                                         ii.

                                                            Utrživi dužnički vrijednosni papiri klasificirani kao oni koji se drže do dospijeća

                                                         Trošak nabave koji podliježe umanjenju i tržišni tečaj. Sve premije ili diskonti se amortiziraju

                                                         iii.

                                                            Neutrživi dužnički vrijednosni papiri

                                                         Trošak nabave koji podliježe umanjenju i tržišni tečaj. Sve premije ili diskonti se amortiziraju

                                                         iv.

                                                            Utržive dionice

                                                         Tržišna cijena i tržišni tečaj

                                                         v.

                                                            Utrživi investicijski fondovi

                                                         Tržišna cijena i tržišni tečaj

                                             (c)

                                                Inozemni krediti (depoziti) nerezidentima europodručja osim onih pod stavkom imovine 11.3. ,Ostala financijska imovina՚

                                             (c)

                                                Inozemni krediti

                                             Depoziti po nominalnoj vrijednosti, preračunati po tržišnom tečaju

                                             (d)

                                                Ostala inozemna imovina

                                             Novčanice i kovanice izvan europodručja

                                             (d)

                                                Ostala inozemna imovina

                                             Nominalna vrijednost, preračunata po tržišnom tečaju

                                 3.

                                    Potraživanja od rezidenata europodručja nominirana u stranoj valuti

                                             (a)

                                                Ulaganja u vrijednosne papire unutar europodručja osim onih pod stavkom imovine 11.3. ,Ostala financijska imovina՚

                                             Mjenice i obveznice, blagajnički zapisi, obveznice bez kupona, vrijednosni papiri tržišta novca, dionice, investicijski fondovi koji se drže kao dio deviznih pričuva, svi izdani od rezidenata europodručja

                                             (a)

                                                         i.

                                                            Utrživi dužnički vrijednosni papiri osim onih koji se drže do dospijeća

                                                   Tržišna cijena i tržišni tečaj. Sve premije ili diskonti se amortiziraju

                                                         ii.

                                                            Utrživi dužnički vrijednosni papiri klasificirani kao oni koji se drže do dospijeća

                                                         Trošak nabave koji podliježe umanjenju i tržišni tečaj. Sve premije ili diskonti se amortiziraju

                                                         iii.

                                                            Neutrživi dužnički vrijednosni papiri

                                                         Trošak nabave koji podliježe umanjenju i tržišni tečaj. Sve premije ili diskonti se amortiziraju

                                                         iv.

                                                            Utržive dionice

                                                         Tržišna cijena i tržišni tečaj

                                                         v.

                                                            Utrživi investicijski fondovi

                                                         Tržišna cijena i tržišni tečaj

                                             (b)

                                                Ostala potraživanja od rezidenata europodručja osim onih pod stavkom imovine 11.3. ,Ostala financijska imovina՚

                                             Krediti, depoziti, obratne repo transakcije, ostalo kreditiranje

                                             (b)

                                                Ostala potraživanja

                                             Depoziti i drugo kreditiranje po nominalnoj vrijednosti, preračunati po tržišnom tečaju

                                 4.

                                    Potraživanja od nerezidenata europodručja nominirana u eurima

                                 4.1.

                                    Salda kod banaka, ulaganja u vrijednosne papire i krediti

                                             (a)

                                                Salda kod banaka izvan europodručja osim onih pod stavkom imovine 11.3 ,Ostala financijska imovina՚

                                             Tekući računi, oročeni depoziti, prekonoćni depoziti, obratne repo transakcije povezane s upravljanjem vrijednosnim papirima, nominirani u eurima

                                             (a)

                                                Salda kod banaka izvan europodručja

                                             Nominalna vrijednost

                                             (b)

                                                Vrijednosni papiri koje izdaju subjekti izvan europodručja osim onih pod stavkom imovine 11.3. ,Ostala financijska imovina՚ ili stavkom imovine 7.1. ,Vrijednosni papiri koji se drže za potrebe monetarne politike՚

                                             Dionice, investicijski fondovi, mjenice i obveznice, blagajnički zapisi, obveznice bez kupona, vrijednosni papiri tržišta novca, svi izdani od strane nerezidenata europodručja

                                             (b)

                                                         i.

                                                            Utrživi dužnički vrijednosni papiri osim onih koji se drže do dospijeća

                                                         Tržišna cijena. Sve premije ili diskonti se amortiziraju

                                                         ii.

                                                            Utrživi dužnički vrijednosni papiri klasificirani kao oni koji se drže do dospijeća

                                                         Trošak nabave koji podliježe umanjenju. Sve premije ili diskonti se amortiziraju

                                                         iii.

                                                            Neutrživi dužnički vrijednosni papiri

                                                         Trošak nabave koji podliježe umanjenju. Sve premije ili diskonti se amortiziraju

                                                         iv.

                                                            Utržive dionice

                                                         Tržišna cijena

                                                         v.

                                                            Utrživi investicijski fondovi

                                                         Tržišna cijena

                                             (c)

                                                Krediti nerezidentima europodručja osim onih pod stavkom imovine 11.3. ,Ostala financijska imovina՚

                                             (c)

                                                Krediti izvan europodručja

                                             Depoziti po nominalnoj vrijednosti

                                 4.2.

                                    Potraživanja koja proizlaze iz kreditnih linija u sklopu Europskog tečajnog mehanizma (ERM) II

                                 Kreditiranje u skladu s uvjetima ERM II

                                 Nominalna vrijednost

                                 5.

                                    Krediti kreditnim institucijama iz europodručja, vezani uz operacije monetarne politike, nominirani u eurima

                                 Stavke od 5.1. do 5.5.: transakcije u skladu s odgovarajućim instrumentima monetarne politike, opisane u Smjernici (EU) 2015/510 Europske središnje banke (ESB/2014/60) (2)

                                 5.1.

                                    Glavne operacije refinanciranja

                                 Redovite obratne transakcije kojima se osigurava likvidnost, s tjednom učestalošću i uobičajenim dospijećem od tjedan dana

                                 Nominalna vrijednost ili repo trošak

                                 5.2.

                                    Operacije dugoročnijeg refinanciranja

                                 Redovite obratne transakcije kojima se osigurava likvidnost, obično s mjesečnom učestalošću, s dospijećem dužim od dospijeća glavnih operacija refinanciranja

                                 Nominalna vrijednost ili repo trošak

                                 5.3.

                                    Obratne operacije fine prilagodbe

                                 Obratne transakcije koje se provode kao povremene transakcije za potrebe fine prilagodbe

                                 Nominalna vrijednost ili repo trošak

                                 5.4.

                                    Obratne strukturne operacije

                                 Obratne transakcije kojima se strukturna pozicija Eurosustava prilagođava u odnosu na financijski sektor

                                 Nominalna vrijednost ili repo trošak

                                 5.5.

                                    Mogućnost posudbe na kraju dana

                                 Prekonoćni kredit za likvidnost po unaprijed određenoj kamatnoj stopi na temelju prihvatljive imovine (stalno raspoloživa mogućnost)

                                 Nominalna vrijednost ili repo trošak

                                 5.6.

                                    Krediti vezani uz poziv na uplatu marže

                                 Dodatni kredit kreditnim institucijama, koji proizlazi iz povećanja vrijednosti odnosne imovine s obzirom na drugi kredit tim kreditnim institucijama

                                 Nominalna vrijednost ili trošak nabave

                                 6.

                                    Ostala potraživanja od kreditnih institucija iz europodručja nominirana u eurima

                                 Tekući računi, oročeni depoziti, prekonoćni depoziti, obratne repo transakcije povezane s upravljanjem portfeljima vrijednosnih papira pod stavkom imovine 7. ,Vrijednosni papiri rezidenata europodručja nominirani u eurima՚, uključujući transakcije koje proizlaze iz preoblikovanja nekadašnjih deviznih pričuva europodručja i druga potraživanja. Korespondentni računi u drugim stranim kreditnim institucijama iz europodručja. Ostala potraživanja i operacije koje nisu povezane s operacijama monetarne politike Eurosustava

                                 Nominalna vrijednost ili trošak nabave

                                 7.

                                    Vrijednosni papiri rezidenata europodručja nominirani u eurima

                                 7.1.

                                    Vrijednosni papiri koji se drže za potrebe monetarne politike

                                 Vrijednosni papiri koji se drže za potrebe monetarne politike (uključujući vrijednosne papire kupljene za potrebe monetarne politike koje izdaju nadnacionalne ili međunarodne organizacije ili multilateralne razvojne banke, bez obzira na njihovu zemljopisnu lokaciju). Dužnički certifikati Europske središnje banke (ESB) koji su kupljen za potrebe fine prilagodbe

                                             (a)

                                                Utrživi dužnički vrijednosni papiri

                                             Evidentiraju se ovisno o stajalištima monetarne politike:

                                                         i.

                                                         Tržišna cijena. Sve premije ili diskonti se amortiziraju

                                                         ii.

                                                         Trošak nabave koji podliježe umanjenju (trošak nabave kada se umanjenje pokriva rezervacijom pod stavkom obveza 13. točkom (b) „Rezervacije”). Sve premije ili diskonti se amortiziraju

                                             (b)

                                                Neutrživi dužnički vrijednosni papiri

                                             Trošak nabave koji podliježe umanjenju. Sve premije ili diskonti se amortiziraju

                                 7.2.

                                    Ostali vrijednosni papiri

                                 Vrijednosni papiri osim onih pod stavkom imovine 7.1. ,Vrijednosni papiri koji se drže za potrebe monetarne politike՚ i pod stavkom imovine 11.3. ,Ostala financijska imovina՚, mjenice i obveznice, blagajnički zapisi, obveznice bez kupona, vrijednosni papiri tržišta novca u izravnom vlasništvu, uključujući državne vrijednosne papire koji potječu još iz vremena prije Ekonomske i monetarne unije (EMU), nominirani u eurima. Dionice i investicijski fondovi

                                             (a)

                                                Utrživi dužnički vrijednosni papiri osim onih koji se drže do dospijeća

                                             Tržišna cijena Sve premije ili diskonti se amortiziraju

                                             (b)

                                                Utrživi dužnički vrijednosni papiri klasificirani kao oni koji se drže do dospijeća

                                             Trošak nabave koji podliježe umanjenju. Sve premije ili diskonti se amortiziraju

                                             (c)

                                                Neutrživi dužnički vrijednosni papiri

                                             Trošak nabave koji podliježe umanjenju. Sve premije ili diskonti se amortiziraju

                                             (d)

                                                Utržive dionice

                                             Tržišna cijena

                                             (e)

                                                Utrživi investicijski fondovi

                                             Tržišna cijena

                                 8.

                                    Dug opće države nominiran u eurima

                                 Potraživanja od države koja proizlaze iz vremena prije EMU-a (neutrživi vrijednosni papiri, krediti)

                                 Depoziti/krediti po nominalnoj vrijednosti, neutrživi vrijednosni papiri po trošku nabave

                                 9.

                                    Potraživanja unutar Eurosustava

                                 9.1.

                                    Potraživanja vezana uz izdavanje dužničkih certifikata ESB-a

                                 Potraživanja unutar Eurosustava od nacionalnih središnjih banaka, koja proizlaze iz izdavanja dužničkih certifikata ESB-a

                                 Trošak

                                 9.2.

                                    Potraživanja koja se odnose na raspodjelu euronovčanica unutar Eurosustava

                                 Potraživanja povezana s izdavanjem novčanica od strane ESB-a, u skladu s Odlukom ESB/2010/29 Europske središnje banke (3)

                                 Nominalna vrijednost

                                 9.3.

                                    Ostala potraživanja unutar Eurosustava (neto)

                                 Neto pozicija sljedećih podstavki:

                                             (a)

                                             neto potraživanja koja proizlaze iz salda na računima u sustavu TARGET2 i na korespondentnim računima nacionalnih središnjih banaka, tj. neto iznos potraživanja i obveza. Vidjeti također stavku obveza 10.2 ,Ostale obveze unutar Eurosustava (neto)՚

                                             (a)

                                             Nominalna vrijednost

                                             (b)

                                             ostala potraživanja unutar Eurosustava nominirana u eurima, uključujući privremeno raspoređivanje prihoda ESB-a nacionalnim središnjim bankama

                                             (b)

                                             Nominalna vrijednost

                                 10.

                                    Stavke u postupku namire

                                 Salda na računu za namiru (potraživanja), uključujući čekove u optjecaju

                                 Nominalna vrijednost

                                 11.

                                    Ostala imovina

                                 11.1.

                                    Kovanice europodručja

                                 Eurokovanice

                                 Nominalna vrijednost

                                 11.2.

                                    Materijalna i nematerijalna dugotrajna imovina

                                 Zemljišta i zgrade, namještaj i oprema uključujući računalnu opremu, softver

                                 Trošak nabave umanjen za amortizaciju
                                 Amortizacija je sustavna raspodjela iznosa imovine koji se amortizira kroz njezin vijek upotrebe. Vijek upotrebe jest razdoblje u kojem se očekuje da će dugotrajna imovina biti na raspolaganju subjektu. Vijekovi upotrebe pojedine dugotrajne materijalne imovine mogu se sustavno preispitivati, ako se očekivanja razlikuju u odnosu na prethodne procjene. Glavna imovina može obuhvaćati komponente s različitim vijekom upotrebe. Vijek upotrebe tih komponenti treba pojedinačno procijeniti.
                                 Trošak nabave nematerijalne imovine uključuje cijenu stjecanja nematerijalne imovine. Ostale izravne ili neizravne troškove treba tretirati kao rashod
                                 Kapitalizacija rashoda: ograničenog iznosa (manje od 10 000  eura bez PDV-a: bez kapitalizacije)

                                 11.3.

                                    Ostala financijska imovina

                                             —

                                             Sudjelujući udjeli i ulaganja u društva kćeri, dionice i investicijski fondovi koji se drže iz strateških razloga/razloga politike

                                             —

                                             Vrijednosni papiri, uključujući dionice i investicijske fondove i drugi financijski instrumenti i salda, uključujući oročene depozite i tekuće račune, koji se drže kao namjenski portfelj

                                             —

                                             Obratne repo transakcije s financijskim institucijama, vezanim uz upravljanje portfeljima vrijednosnih papira iz ove stavke imovine

                                             —

                                             Obratne repo transakcije nominirane u eurima s financijskim institucijama iz europodručja koje nisu kreditne institucije, vezane uz upravljanjem portfeljima vrijednosnih papira osim onih koji se drže pod ovom stavkom

                                             (a)

                                                Utržive dionice

                                             Tržišna cijena

                                             (b)

                                                Utrživi investicijski fondovi

                                             Tržišna cijena

                                             (c)

                                                Sudjelujući udjeli i nelikvidne dionice i svi ostali vlasnički instrumenti koji se drže kao trajno ulaganje

                                             Trošak nabave koji podliježe umanjenju

                                             (d)

                                                Ulaganja u društva kćeri ili značajni udjeli

                                             Neto vrijednost imovine

                                             (e)

                                                Utrživi dužnički vrijednosni papiri osim onih koji se drže do dospijeća

                                             Tržišna cijena Premije/diskonti se amortiziraju

                                             (f)

                                                Utrživi dužnički vrijednosni papiri klasificirani kao oni koji se drže do dospijeća ili kao trajno ulaganje

                                             Trošak nabave koji podliježe umanjenju Sve premije ili diskonti se amortiziraju

                                             (g)

                                                Neutrživi dužnički vrijednosni papiri

                                             Trošak nabave koji podliježe umanjenju

                                             (h)

                                                Salda u bankama i krediti

                                             Nominalna vrijednost, preračunata po tržišnom tečaju ako su salda/depoziti nominirani u stranim valutama

                                 11.4.

                                    Revalorizacijske razlike za izvanbilančne instrumente

                                 Rezultati vrednovanja terminskih ugovora u stranoj valuti, valutnih ugovora o razmjeni, kamatnih ugovora o razmjeni (osim u slučaju primjene dnevne varijacijske marže), terminskih ugovora o kamatnoj stopi, terminskih transakcija vrijednosnim papirima, promptnih transakcija u stranoj valuti od datuma trgovanja do datuma namire

                                 Neto pozicija između terminskog i promptnog, po tržišnom tečaju

                                 11.5.

                                    Obračunati prihodi i unaprijed plaćeni troškovi

                                 Prihod koji nije dospio u izvještajnom razdoblju, no može se pripisati izvještajnom razdoblju. Unaprijed plaćeni troškovi i plaćene obračunate kamate, odnosno obračunate kamate kupljene s vrijednosnim papirom

                                 Nominalna vrijednost, devize preračunate po tržišnom tečaju

                                 11.6.

                                    Razno

                                             (a)

                                             Predujmovi, krediti i druge manje stavke Zajmovi na povjereničkoj osnovi

                                             (a)

                                             Nominalna vrijednost ili trošak nabave

                                             (b)

                                             Ulaganja povezana s depozitima u zlatu klijenata

                                             (b)

                                             Tržišna vrijednost

                                             (c)

                                             Neto mirovinska sredstva

                                             (c)

                                             Kao u članku 25. stavku 2.

                                             (d)

                                             Nepodmirena potraživanja i vrijednosni papiri koji proizlaze iz statusa neispunjavanja obveza drugih ugovornih strana ili izdavatelja u sklopu operacija monetarne politike Eurosustava

                                             (d)

                                             Nominalna/nadoknadiva vrijednost (prije/nakon podmirenja gubitaka)

                                             (e)

                                             Imovina ili potraživanja (od trećih strana) prisvojena i/ili stečena u sklopu realizacije kolaterala koji su ponudile druge ugovorne strane Eurosustava u statusu neispunjavanja obveza

                                             (e)

                                             Trošak nabave (preračunat po tržišnom tečaju u vrijeme stjecanja ako je financijska imovina nominirana u stranim valutama)

                                 12.

                                    Gubitak tekuće godine

                                 Nominalna vrijednost

                           OBVEZE

                                 Bilančna stavka (4)

                                 Kategorizacija sadržaja bilančnih stavki

                                 Načelo vrednovanja

                                 1.

                                    Novčanice u optjecaju

                                 Euronovčanice koje izdaje ESB, u skladu s Odlukom ESB/2010/29

                                 Nominalna vrijednost

                                 2.

                                    Obveze prema kreditnim institucijama iz europodručja vezane uz operacije monetarne politike, nominirane u eurima

                                 Stavke 2.1, 2.2, 2.3 i 2.5: depoziti u eurima, kao što je opisano u Smjernici (EU) 2015/510 (ESB/2014/60)

                                 2.1.

                                    Tekući računi (koji obuhvaćaju sustav minimalnih pričuva)

                                 Eurski računi kreditnih institucija koje su uključene u popis financijskih institucija koje podliježu minimalnim pričuvama prema Statutu Europskog sustava središnjih banaka i Europske središnje banke (,Statut ESSB-a՚) osim kreditnih institucija izuzetih od odredbi o minimalnim pričuvama. Ova stavka prvenstveno sadrži račune koji se koriste za držanje minimalnih pričuva i isključuje sredstva kreditnih institucija koja nisu slobodno raspoloživa.

                                 Nominalna vrijednost

                                 2.2.

                                    Mogućnost deponiranja kod središnje banke

                                 Prekonoćni depoziti uz unaprijed određenu kamatnu stopu (stalno raspoloživa mogućnost)

                                 Nominalna vrijednost

                                 2.3.

                                    Oročeni depoziti

                                 Naplata za potrebe apsorpcije likvidnosti zbog operacija fine prilagodbe

                                 Nominalna vrijednost

                                 2.4.

                                    Obratne operacije fine prilagodbe

                                 Transakcije povezane s monetarnom politikom s ciljem apsorpcije likvidnosti

                                 Nominalna vrijednost ili repo trošak

                                 2.5.

                                    Depoziti vezani uz poziv na uplatu marže

                                 Depoziti kreditnih institucija koji proizlaze iz smanjenja vrijednosti odnosne imovine po kreditima tim kreditnim institucijama

                                 Nominalna vrijednost

                                 3.

                                    Ostale obveze prema kreditnim institucijama iz europodručja nominirane u eurima

                                 Repo transakcije s kreditnim institucijama za upravljanje portfeljima vrijednosnih papira pod stavkom imovine 7 ,Vrijednosni papiri rezidenata europodručja nominirani u eurima՚. Ostale operacije koje nisu povezane s operacijama monetarne politike Eurosustava. Sredstva kreditnih institucija koja nisu slobodno raspoloživa i računi kreditnih institucija izuzeti od odredbi o minimalnim pričuvama.

                                 Nominalna vrijednost ili repo trošak

                                 4.

                                    Izdani dužnički certifikati ESB-a

                                 Dužnički certifikati kao što su opisani u Smjernici (EU) 2015/510 (ESB/2014/60). Diskontni zapis, izdan s ciljem apsorpcije likvidnosti

                                 Trošak nabave Svi diskonti se amortiziraju

                                 5.

                                    Obveze prema ostalim rezidentima europodručja nominirane u eurima

                                 5.1.

                                    Opća država

                                 Tekući računi, oročeni depoziti, depoziti koji se vraćaju na zahtjev

                                 Nominalna vrijednost

                                 5.2.

                                    Ostale obveze

                                 Tekući računi osoblja, trgovačkih društava i klijenata, uključujući financijske institucije izuzete od odredbi o minimalnim pričuvama (vidjeti stavku obveza pod točkom 2.1); repo transakcije s financijskim institucijama koje nisu kreditne institucije za upravljanje vrijednosnim papirima osim onih pod stavkom imovine11.3 ,Ostala financijska imovina՚; oročeni depoziti, depoziti koji se vraćaju na zahtjev

                                 Nominalna vrijednost

                                 6.

                                    Obveze prema nerezidentima europodručja nominirane u eurima

                                 Tekući računi, oročeni depoziti, depoziti koji se vraćaju na zahtjev, uključujući račune koji se drže za potrebe plaćanja i računi koji se drže za potrebe upravljanja pričuvama: Repo transakcije za upravljanjem vrijednosnim papirima nominiranima u eurima. Salda na računima sustava TARGET2 središnjih banaka država članica čija valuta nije euro

                                 Nominalna vrijednost ili repo trošak

                                 7.

                                    Obveze prema rezidentima europodručja, nominirane u stranoj valuti

                                 Tekući računi. Obveze u sklopu repo transakcija; obično investicijske transakcije u kojima se upotrebljava imovina u stranoj valuti ili zlato

                                 Nominalna vrijednost, preračunavanje po tržišnom tečaju na kraju godine

                                 8.

                                    Obveze prema nerezidentima europodručja, nominirane u stranoj valuti

                                 8.1.

                                    Depoziti, salda i ostale obveze

                                 Tekući računi. Obveze u sklopu repo transakcija; obično investicijske transakcije u kojima se upotrebljava imovina u stranoj valuti ili zlato

                                 Nominalna vrijednost, preračunavanje po tržišnom tečaju na kraju godine

                                 8.2.

                                    Obveze koje proizlaze iz kreditne linije u sklopu ERM II

                                 Zaduživanje u skladu s uvjetima ERM II

                                 Nominalna vrijednost, preračunavanje po tržišnom tečaju na kraju godine

                                 9.

                                    Protustavka posebnim pravima vučenja koja dodjeljuje MMF

                                 Stavka nominirana u posebnim pravima vučenja koja pokazuje iznos posebnih prava vučenja koji je prvobitno dodijeljen određenoj državi/NSB-u

                                 Nominalna vrijednost, preračunavanje po tržišnom tečaju na kraju godine

                                 10.

                                    Obveze unutar Eurosustava

                                 10.1.

                                    Obveze koje odgovaraju prijenosu deviznih pričuva

                                 Bilančna stavka ESB-a, nominirana u eurima

                                 Nominalna vrijednost

                                 10.2.

                                    Ostale obveze unutar Eurosustava (neto)

                                 Neto pozicija sljedećih podstavki:

                                             (a)

                                             neto obveze koje proizlaze iz salda na računima u sustavu TARGET2 i na korespondentnim računima nacionalnih središnjih banaka, tj. neto iznos potraživanja i obveza. Vidjeti također stavku imovine 9.3. ,Ostala potraživanja unutar Eurosustava (neto)՚

                                             (a)

                                             Nominalna vrijednost

                                             (b)

                                             ostale moguće obveze unutar Eurosustava, nominirane u eurima, uključujući privremeno raspoređivanje prihoda ESB-a nacionalnim središnjim bankama

                                             (b)

                                             Nominalna vrijednost

                                 11.

                                    Stavke u postupku namire

                                 Salda na računima za namiru (obveze), uključujući tokove žiro doznaka

                                 Nominalna vrijednost

                                 12.

                                    Ostale obveze

                                 12.1.

                                    Revalorizacijske razlike za izvanbilančne instrumente

                                 Rezultati vrednovanja terminskih ugovora u stranoj valuti, valutnih ugovora o razmjeni, kamatnih ugovora o razmjeni (osim u slučaju primjene dnevne varijacijske marže), terminskih ugovora o kamatnoj stopi, terminskih transakcija vrijednosnim papirima, promptnih transakcija u stranoj valuti od datuma trgovanja do datuma namire

                                 Neto pozicija između terminskog i promptnog, po tržišnom tečaju

                                 12.2.

                                    Obračunati rashodi i odgođeni prihodi

                                 Troškovi koji dospijevaju u budućem razdoblju, no odnose se na izvještajno razdoblje. Prihod primljen u izvještajnom razdoblju, no odnosi se na buduće razdoblje

                                 Nominalna vrijednost, devize preračunate po tržišnom tečaju

                                 12.3.

                                    Razno

                                             (a)

                                             Prolazni porezni računi. Računi za pokriće kredita ili garancija u stranoj valuti. Repo transakcije s financijskim institucijama za upravljanje portfeljima vrijednosnih papira pod stavkom imovine 11.3 ,Ostala financijska imovina՚. Obvezni depoziti, osim depozita pričuve. Ostale manje stavke. Obveze na povjereničkoj osnovi.

                                             (a)

                                             Nominalna vrijednost ili (repo) trošak

                                             (b)

                                             Depoziti u zlatu klijenata

                                             (b)

                                             Tržišna vrijednost

                                             (c)

                                             Neto mirovinske obveze

                                             (c)

                                             Kao u članku 25. stavku 2.

                                 13.

                                    Rezervacije

                                             (a)

                                             Za financijske rizike i za ostale svrhe, npr. očekivani budući rashodi i doprinosi u skladu s člankom 48. stavkom 2. Statuta ESSB-a s obzirom na središnje banke država članica čija su odstupanja prestala

                                             (a)

                                             Trošak nabave/nominalna vrijednost

                                             (b)

                                             Za rizik druge ugovorne strane ili kreditni rizik koji proizlazi iz operacija monetarne politike

                                             (b)

                                             Nominalna vrijednost (na temelju vrednovanja Upravnog vijeća na kraju godine)

                                 14.

                                    Računi revalorizacije

                                             (a)

                                             Računi revalorizacije koji se odnose na kretanje cijena za zlato, za sve vrste vrijednosnih papira nominiranih u eurima, za sve vrste vrijednosnih papira nominiranih u stranoj valuti, za opcije; razlike u tržišnom vrednovanju koje se odnose na izvedenice za kamatni rizik, računi revalorizacije koji se odnose na kretanje tečaja za svaku neto valutnu poziciju uključujući valutne ugovore o razmjeni/terminske ugovor o razmjeni i posebna prava vučenja.
                                             Posebni računi revalorizacije koji proizlaze iz doprinosa u skladu s člankom 48. stavkom 2. Statuta ESSB-a s obzirom na središnje banke država članica čija su odstupanja prestala. Vidjeti članak 14. stavak 2.

                                             (a)

                                             Revalorizacijska razlika između prosječnog troška i tržišne vrijednosti, preračunata po tržišnom tečaju

                                             (b)

                                             Rezultati revalorizirane vrijednosti neto obveza na temelju definiranih primanja (imovine) u odnosu na primanja nakon prestanka zaposlenja, a koji predstavljaju neto poziciju sljedećih podstavki:

                                                         i.

                                                         Aktuarska dobit i gubici u sadašnjoj vrijednosti bruto obveza na temelju definiranih primanja

                                                         ii.

                                                         Prinos na imovinu plana, isključujući iznose uključene u neto kamate na neto obvezu na temelju definiranih primanja (imovinu)

                                                         iii.

                                                         Svaku promjenu učinka gornje granice vrijednosti imovine, isključujući iznose uključene u neto kamate na neto obvezu na temelju definiranih primanja (imovinu)

                                             (b)

                                             Kao u članku 25. stavku 2.

                                 15.

                                    Kapital i pričuve

                                 15.1.

                                    Kapital

                                 Uplaćeni kapital

                                 Nominalna vrijednost

                                 15.2.

                                    Pričuve

                                 Zakonske pričuve, u skladu s člankom 33. Statuta ESSB-a i doprinosi, u skladu s člankom 48. stavkom 2. Statuta ESSB-a s obzirom na središnje banke država članica čija su odstupanja prestala

                                 Nominalna vrijednost

                                 16.

                                    Dobit tekuće godine

                                 Nominalna vrijednost

               ”

               (1)  Izuzevši stavku imovine 7.1, raspodjela salda na one bilančne stavke koje se odnose na rezidentnost i/ili gospodarski sektor temelji se na klasifikaciji za potrebe statistike.

               (2)  Smjernica (EU) 2015/510 Europske središnje banke od 19. prosinca 2014. o provedbi monetarne politike Eurosustava (ESB/2014/60) (SL L 91, 2.4.2015., str. 3).

               (3)  Odluka ESB/2010/29 Europske središnje banke od 13. prosinca 2010. o izdavanju euronovčanica (SL L 35, 9.2.2011., str. 26.).

               (4)  Raspodjela salda na one bilančne stavke koje se odnose na rezidentnost i/ili gospodarski sektor temelji se na klasifikaciji za potrebe statistike.


title: Odluka Vijeća (EU) 2021/2043 od 18. studenoga 2021. o sklapanju, u ime Unije, Sporazuma o partnerstvu u održivom ribarstvu između Europske unije, s jedne strane, i Vlade Grenlanda i Vlade Danske, s druge strane, i njegova Protokola o provedbi

text:
                  24.11.2021

                  HR

                  Službeni list Europske unije

                  L 418/1

         ODLUKA VIJEĆA (EU) 2021/2043
         od 18. studenoga 2021.
         o sklapanju, u ime Unije, Sporazuma o partnerstvu u održivom ribarstvu između Europske unije, s jedne strane, i Vlade Grenlanda i Vlade Danske, s druge strane, i njegova Protokola o provedbi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Vijeće je 9. prosinca 2019. ovlastilo Komisiju da otvori pregovore s Vladom Grenlanda i Vladom Danske s ciljem sklapanja novog sporazuma o partnerstvu u održivom ribarstvu i njegova novog protokola o provedbi.

                     (2)

                     Pregovori su uspješno zaključeni parafiranjem Sporazuma o partnerstvu u održivom ribarstvu između Europske unije, s jedne strane, i Vlade Grenlanda i Vlade Danske, s druge strane („Sporazum o partnerstvu”) i Protokola o provedbi Sporazuma o partnerstvu u održivom ribarstvu između Europske unije, s jedne strane, i Vlade Grenlanda i Vlade Danske, s druge strane („Protokol”) 11. siječnja 2021.

                     (3)

                     Sporazumom o partnerstvu stavlja se izvan snage Sporazum o partnerstvu u ribarstvu, između Europske zajednice, s jedne strane, i Vlade Danske i Lokalne vlade Grenlanda, s druge strane (2), koji je stupio na snagu 28. lipnja 2007.

                     (4)

                     U skladu s Odlukom Vijeća (EU) 2021/793 (3) Sporazum o partnerstvu i Protokol potpisani su 22. travnja 2021.

                     (5)

                     Sporazum o partnerstvu i Protokol privremeno se primjenjuju od datuma njihova potpisivanja.

                     (6)

                     Sporazum o partnerstvu i Protokol trebalo bi odobriti.

                     (7)

                     Člankom 12. Sporazuma o partnerstvu osnovan je Zajednički odbor odgovoran za praćenje provedbe Sporazuma o partnerstvu. Nadalje, u skladu s tim člankom i člancima 4. i 7. Protokola Zajednički odbor može donijeti određene izmjene Protokola. Radi olakšavanja odobrenja takvih izmjena trebalo bi ovlastiti Komisiju, podložno posebnim materijalnim i postupovnim uvjetima, za njihovo odobravanje u ime Unije u skladu pojednostavnjenim postupkom.

                     (8)

                     Vijeće bi trebalo utvrditi stajalište Unije o predloženim izmjenama Protokola. Predložene izmjene trebalo bi odobriti, osim ako se tim izmjenama suprotstavi blokirajuća manjina država članica u skladu s člankom 16. stavkom 4. Ugovora o Europskoj uniji,

               DONIJELO JE OVU ODLUKU:

            Članak 1.
            Sporazum o partnerstvu u održivom ribarstvu između Europske unije, s jedne strane, i Vlade Grenlanda i Vlade Danske, s druge strane („Sporazum o partnerstvu”) i Protokol o provedbi Sporazuma o partnerstvu u održivom ribarstvu između Europske unije, s jedne strane, i Vlade Grenlanda i Vlade Danske, s druge strane („Protokol”) odobravaju se u ime Unije (4).

            Članak 2.
            Predsjednik Vijeća u ime Unije šalje obavijest predviđenu u članku 20. Sporazuma o partnerstvu i obavijest predviđenu u članku 14. Protokola.

            Članak 3.
            U skladu s postupkom i uvjetima utvrđenima u Prilogu ovoj Odluci Komisija je ovlaštena u ime Unije odobriti izmjene Protokola koje je donio Zajednički odbor osnovan člankom 12. Sporazuma o partnerstvu.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 18. studenoga 2021.

                  Za Vijeće

                  Predsjednik

               Z. ČERNAČ

            (1)  Suglasnost od 5. listopada 2021. (još nije objavljena u Službenom listu).

            (2)  SL L 172, 30.6.2007., str. 4.

            (3)  Odluka Vijeća (EU) 2021/793 od 26. ožujka 2021. o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije, s jedne strane, i Vlade Grenlanda i Vlade Danske, s druge strane, i njegova Protokola o provedbi (SL L 175, 18.5.2021., str. 1.).

            (4)  Tekstovi Sporazuma o partnerstvu i Protokola objavljeni su u SL L 175 od 18. svibnja 2021.

            PRILOG

               POSTUPAK I UVJETI ZA ODOBRAVANJE IZMJENA PROTOKOLA KOJE TREBA DONIJETI ZAJEDNIČKI ODBOR

            Kada se od Zajedničkog odbora traži donošenje izmjena Protokola u skladu s člankom 12. Sporazuma o partnerstvu i člancima 4. i 7. Protokola, Komisija je ovlaštena odobriti predložene izmjene u ime Unije, pod sljedećim uvjetima:

                        1.

                        Komisija osigurava da odobrenje u ime Unije:

                                    (a)

                                    bude u skladu s ciljevima zajedničke ribarstvene politike;

                                    (b)

                                    bude u skladu s relevantnim pravilima koja su donijele regionalne organizacije za upravljanje ribarstvom i da se njime uzima u obzir zajedničko upravljanje koje provode obalne države;

                                    (c)

                                    da se njime uzimaju u obzir najnovije statističke i biološke informacije te sve ostale relevantne informacije koje se dostavljaju Komisiji.

                        2.

                        Prije nego što predložene izmjene odobri u ime Unije, Komisija ih podonosi Vijeću dovoljno vremena prije dotičnog sastanka Zajedničkog odbora.

                        3.

                        Vijeće ocjenjuje usklađenost predloženih izmjena s kriterijima utvrđenima u točki 1.

                        4.

                        Osim ako se predloženim izmjenama suprotstavi određeni broj država članica koji čini blokirajuću manjinu u Vijeću, u skladu s člankom 16. stavkom 4. Ugovora o Europskoj uniji, Komisija ih odobrava u ime Unije. Ako postoji takva blokirajuća manjina, Komisija odbija predložene izmjene u ime Unije.

                        5.

                        Ako na idućim sastancima Zajedničkog odbora, uključujući sastanke na terenu, nije moguće postići dogovor, pitanje se ponovno podnosi Vijeću, u skladu s postupkom utvrđenim u točkama od 2. do 4., kako bi se stajalištem Unije uzeli u obzir novi elementi.

                        6.

                        Komisija je pozvana da pravodobno poduzme sve mjere potrebne kako bi se osiguralo daljnje postupanje po odluci Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.

                  U pogledu ostalih pitanja koja se ne odnose na izmjene Protokola u skladu s člankom 12. Sporazuma o partnerstvu i člancima 4. i 7. Protokola stajalište koje Unija treba zauzeti u okviru Zajedničkog odbora utvrđuje se u skladu s Ugovorima i ustaljenom praksom.


               24.11.2021

               HR

               Službeni list Europske unije

               C 474/156

      P9_TA(2021)0059
      Zahtjev za ukidanje imuniteta Carlesu Puigdemontu i Casamajóu
      Odluka Europskog parlamenta od 9. ožujka 2021. o zahtjevu za ukidanje imuniteta Carlesu Puigdemontu i Casamajóu (2020/2024(IMM))
      (2021/C 474/17)

         Europski parlament,

                  —

                  uzimajući u obzir zahtjev za ukidanje imuniteta koji je zaprimljen 13. siječnja 2020. i koji je uputio predsjednik španjolskog Vrhovnog suda (Tribunal Supremo), a koji je 10. siječnja 2020. podnio predsjednik Drugog vijeća španjolskog Vrhovnog suda u okviru posebnog postupka br. 3/20907/2017, uzimajući u obzir objavu navedenog zahtjeva za ukidanje imuniteta na plenarnoj sjednici 16. siječnja 2020.,

                  —

                  nakon saslušanja zastupnika Carlesa Puigdemonta i Casamajóa u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019. (1),

                  —

                  uzimajući u obzir odluku španjolskog Središnjeg izbornog povjerenstva (Junta Electoral Central) od 13. lipnja 2019. (2),

                  —

                  uzimajući u obzir najavu s plenarne sjednice od 13. siječnja 2020. da je u skladu s presudom Suda Europske unije od 19. prosinca 2019. Parlament primio na znanje izbor Carlesa Puigdemonta i Casamajóa za zastupnika u Europskom parlamentu s učinkom od 2. srpnja 2019.,

                  —

                  uzimajući u obzir članak 71. stavke 1. i 2. španjolskog Ustava,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A9-0020/2021),

                  A.

                  budući da je predsjednik Drugog vijeća španjolskog Vrhovnog suda zatražio ukidanje imuniteta Carlesu Puigdemontu i Casamajóu, zastupniku u Europskom parlamentu, s obzirom na članak 9. prvi stavak točku (b) Protokola br. 7 o povlasticama i imunitetima Europske unije u vezi s posebnim postupkom b. 3/20907/2017 – kazneni postupak zbog navodnog kaznenog djela poticanja na pobunu, kako je utvrđeno u člancima 544. i 545. španjolskog Kaznenog zakona, i kaznenog djela zlouporabe javnih sredstava, kako je utvrđeno u članku 432. španjolskog Kaznenog zakona u vezi s člankom 252. tog zakona;

                  B.

                  budući da su djela koja su predmet kaznenog progona navodno počinjena 2017.; budući da je rješenje o pokretanju kaznenog postupka doneseno 21. ožujka 2018. i potvrđeno kasnijim rješenjima o odbijanju žalbi; budući da je istraga zaključena rješenjem od 9. srpnja 2018. i potvrđena kao konačna 25. listopada 2018.; budući da je rješenjem od 9. srpnja 2018. Carles Puigdemont i Casamajó, među ostalim, proglašen odsutnim i da je donesena odluka o prekidu postupka u odnosu na njega i druge osobe do njihova pronalaska;

                  C.

                  budući da je u skladu s presudom Suda Europske unije od 19. prosinca 2019. Parlament primio na znanje izbor Carlesa Puigdemonta i Casamajóa za zastupnika u Europskom parlamentu s učinkom od 2. srpnja 2019.;

                  D.

                  budući da je status zastupnika u Europskom parlamentu stekao s učinkom od 13. lipnja 2019.; budući da se zahtjev za ukidanje imuniteta stoga odnosi na činjenice i kazneni postupak koji prethode stjecanju tog statusa, a time i imuniteta zastupnika u Europskom parlamentu;

                  E.

                  budući da je Odbor za pravna pitanja primio na znanje dokumente koje je Carles Puigdemont i Casamajó podnio članovima Odbora u skladu s člankom 9. stavkom 6. Poslovnika, a za koje je smatrao da su relevantni za postupak;

                  F.

                  budući da tijela država članica odlučuju o primjerenosti sudskog postupka;

                  G.

                  budući da nije na Europskom parlamentu da ispituje značajke nacionalnih pravnih i pravosudnih sustava;

                  H.

                  budući da Europski parlament nema ovlast za ocjenjivanje ili ispitivanje nadležnosti nacionalnih pravosudnih tijela koja vode predmetni kazneni postupak;

                  I.

                  budući da je u skladu sa španjolskim propisima kako ih tumače nacionalni sudovi i kako ih je država članica navela u obavijesti Parlamentu, Drugo kazneno vijeće španjolskog Vrhovnog suda nadležno za podnošenje zahtjeva za ukidanje imuniteta zastupnika u Europskom parlamentu;

                  J.

                  budući da se postupak ne odnosi na izražena mišljenja ili glasovanje pri obnašanju dužnosti zastupnika u Europskom parlamentu u smislu članka 8. Protokola br. 7. o povlasticama i imunitetima Europske unije;

                  K.

                  budući da se u članku 9. prvom stavku točki (a) Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

                  L.

                  budući da se člankom 71. stavcima 1. i 2. španjolskog Ustava utvrđuje sljedeće:

                              „1.

                                 Zastupnici i senatori uživaju nepovredivost za mišljenja koja iznose pri izvršavanju svojih dužnosti.

                              2.

                                 Tijekom trajanja njihova mandata zastupnici i senatori također imaju imunitet i mogu biti uhićeni samo ako su zatečeni u počinjenju kaznenog djela. Ne može ih se optužiti niti protiv njih može biti pokrenut sudski postupak bez prethodnog odobrenja doma kojem dotične osobe pripadaju.”;

                  M.

                  budući da se u zahtjevu za ukidanje imuniteta navodi, s obzirom na primjenu članka 71. španjolskog Ustava i, konkretno, stadij postupka u kojem nije potrebno zatražiti odobrenje parlamenta za pokretanje kaznenog postupka protiv optužene osobe koja je stekla status zastupnika u parlamentu, da zahtjev za ukidanje imuniteta nije potreban u slučajevima kada je status zastupnika u parlamentu stečen dok je prethodno pokrenut postupak u tijeku ili slučajevima kada zastupnik preuzme dužnost nakon službenog pokretanja kaznenog postupka; budući da stoga nije potrebno zatražiti ukidanje imuniteta u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije kako bi se poduzele mjere na državnom području Španjolske;

                  N.

                  budući da uloga Europskoga parlamenta nije da tumači nacionalna pravila o povlasticama i imunitetima zastupnika u parlamentu;

                  O.

                  budući da se u članku 9. prvom stavku točki (b) Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području bilo koje druge države članice uživaju imunitet od svake mjere zadržavanja i od sudskih postupaka;

                  P.

                  budući da je 14. listopada 2019. Drugo vijeće španjolskog Vrhovnog suda, kako bi se mogao pokrenuti kazneni postupak […], naložilo da se prema potrebi izdaju: nacionalni uhidbeni nalog, europski uhidbeni nalog ili međunarodni uhidbeni nalog u svrhu izručenja Carlesa Puigdemonta i Casamajóa, čija je odsutnost potvrđena; budući da je, kako je objašnjeno u zahtjevu za ukidanje imuniteta, žalba protiv te odluke odbijena 10. siječnja 2020. u odnosu na opoziv „odgovarajućih nacionalnih naloga za pretragu, uhićenje i istražni zatvor, kao i međunarodnih i europskih uhidbenih naloga” te prihvaćena „protiv rješenja od 14. listopada 2019. i presude od 18. listopada 2018., […] u skladu s tumačenjem Suda EU-a iz presude od 19. prosinca 2019. kojim se žaliteljima priznaju povlastice i imuniteti u skladu s člankom 9. Protokola br. 7 uz Ugovor o funkcioniranju Europske unije, u njihovu svojstvu zastupnika u Europskom parlamentu” te je odlučeno da će se od Europskog parlamenta zatražiti ukidanje imuniteta Carlesu Puigdemontu i Casamajóu „kako bi se moglo nastaviti s izvršavanjem izdanih europskih uhidbenih naloga” i o tome obavijestiti tijelo izvršenja u Belgiji;

                  Q.

                  budući da se, u skladu s člankom 9. stavkom 8. Poslovnika, Odbor za pravna pitanja ni pod kojim uvjetima ne smije izjasniti o zastupnikovoj krivnji ni o tome opravdavaju li mišljenja ili djela koji mu se pripisuju kazneni progon, čak ni ako prilikom razmatranja zahtjeva stekne podrobna saznanja u vezi sa predmetom;

                  R.

                  budući da, u skladu s člankom 5. stavkom 2. Poslovnika imunitet parlamentarnih zastupnika nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;

                  S.

                  budući da je svrha zastupničkog imuniteta zaštititi Parlament i njegove zastupnike od pravnih postupaka u vezi s aktivnostima koje se provode pri obavljanju zastupničkih dužnosti i koje se od tih dužnosti ne mogu odvojiti;

                  T.

                  budući da je očito da optužba nema nikakve veze s položajem Carlesa Puigdemonta i Casamajóa kao zastupnika u Europskom parlamentu, nego s njegovim nekadašnjim položajem predsjednika Generalitata (vlada) Katalonije;

                  U.

                  budući da je Carles Puigdemont i Casamajó jedan od nekoliko pojedinaca koji se nalaze u sličnoj situaciji kaznenog progona i optužbi za predmetna kaznena djela, pri čemu je jedina razlika u tome što on trenutačno uživa imunitet kao zastupnik u Europskom parlamentu; budući da stoga treba imati na umu da Carles Puigdemont i Casamajó nije jedina osoba protiv koje se vodi kazneni postupak u predmetnom slučaju;

                  V.

                  budući da su inkriminirajuće činjenice počinjene 2017. i da je predmetni kazneni postupak protiv Carlesa Puigdemonta i Casamajóa pokrenut 2018.; budući da se na temelju toga ne može tvrditi da su sudski postupci pokrenuti s namjerom da se spriječi buduća politička aktivnost Carlesa Puigdemonta i Casamajóa kao zastupnika u Europskom parlamentu jer je u tom trenutku njegov status zastupnika u Europskom parlamentu još bio hipotetski i budući;

                  W.

                  budući da u ovom slučaju Parlament prema tome nije pronašao dokaze o postojanju fumus persecutionis, odnosno o postojanju činjeničnih elemenata koji bi upućivali na to da se pravnim postupkom nastoji nanijeti šteta političkoj aktivnosti zastupnika, a time i Europskom parlamentu;

                  1.

                  odlučuje ukinuti imunitet Carlesu Puigdemontu i Casamajóu u skladu s člankom 9. prvim stavkom točkom (b) Protokola br. 7 o povlasticama i imunitetima Europske unije;

                  2.

                  nalaže svojem predsjedniku da ovu odluku i izvješće nadležnog odbora odmah proslijedi nadležnim španjolskim tijelima i Carlesu Puigdemontu i Casamajóu.

         (1)  Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C-163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; presuda Suda od 19. prosinca 2019., Junqueras Vies, C-502/19, ECLI:EU:C:2019:1115.

         (2)  Boletín Oficial del Estado, br. 142, 14. lipnja 2019., str. 62477. – 62478.


               24.11.2021

               HR

               Službeni list Europske unije

               C 474/159

      P9_TA(2021)0060
      Zahtjev za ukidanje imuniteta Antoniju Comínu i Oliveresu
      Odluka Europskog parlamenta od 9. ožujka 2021. o zahtjevu za ukidanje imuniteta Antoniju Comínu i Oliveresu (2020/2025(IMM))
      (2021/C 474/18)

         Europski parlament,

                  —

                  uzimajući u obzir zahtjev za ukidanje imuniteta koji je zaprimljen 13. siječnja 2020. i koji je uputio predsjednik španjolskog Vrhovnog suda (Tribunal Supremo), a koji je 10. siječnja 2020. podnio predsjednik Drugog vijeća španjolskog Vrhovnog suda u okviru posebnog postupka br. 3/20907/2017, uzimajući u obzir objavu navedenog zahtjeva za ukidanje imuniteta na plenarnoj sjednici 16. siječnja 2020.,

                  —

                  nakon saslušanja zastupnika Antonija Comína i Oliveresa u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019. (1),

                  —

                  uzimajući u obzir odluku španjolskog Središnjeg izbornog povjerenstva (Junta Electoral Central) od 13. lipnja 2019. (2),

                  —

                  uzimajući u obzir najavu s plenarne sjednice od 13. siječnja 2020. da je u skladu s presudom Suda Europske unije od 19. prosinca 2019. Parlament primio na znanje izbor Antonija Comína i Oliveresa za zastupnika u Europskom parlamentu s učinkom od 2. srpnja 2019.,

                  —

                  uzimajući u obzir članak 71. stavke 1. i 2. španjolskog Ustava,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A9-0021/2021),

                  A.

                  budući da je predsjednik Drugog vijeća španjolskog Vrhovnog suda zatražio ukidanje imuniteta Antoniju Comínu i Oliveresu, zastupniku u Europskom parlamentu, s obzirom na članak 9. prvi stavak točku (b) Protokola br. 7 o povlasticama i imunitetima Europske unije u vezi s posebnim postupkom b. 3/20907/2017 – kazneni postupak zbog navodnog kaznenog djela poticanja na pobunu, kako je utvrđeno u člancima 544. i 545. španjolskog Kaznenog zakona, i kaznenog djela zlouporabe javnih sredstava, kako je utvrđeno u članku 432. španjolskog Kaznenog zakona u vezi s člankom 252. tog zakona;

                  B.

                  budući da su djela koja su predmet kaznenog progona navodno počinjena 2017.; budući da je rješenje o pokretanju kaznenog postupka doneseno 21. ožujka 2018. i potvrđeno kasnijim rješenjima o odbijanju žalbi; budući da je istraga zaključena rješenjem od 9. srpnja 2018. i potvrđena kao konačna 25. listopada 2018.; budući da je rješenjem od 9. srpnja 2018. Antoni Comín i Oliveres, među ostalim, proglašen odsutnim i da je donesena odluka o prekidu postupka u odnosu na njega i druge osobe do njihova pronalaska;

                  C.

                  budući da je u skladu s presudom Suda Europske unije od 19. prosinca 2019. Parlament primio na znanje izbor Antonija Comína i Oliveresa za zastupnika u Europskom parlamentu s učinkom od 2. srpnja 2019.;

                  D.

                  budući da je status zastupnika u Europskom parlamentu stekao s učinkom od 13. lipnja 2019.; budući da se zahtjev za ukidanje imuniteta stoga odnosi na činjenice i kazneni postupak koji prethode stjecanju tog statusa, a time i imuniteta zastupnika u Europskom parlamentu;

                  E.

                  budući da je Odbor za pravna pitanja primio na znanje dokumente koje je Antoni Comín i Oliveres podnio članovima Odbora u skladu s člankom 9. stavkom 6. Poslovnika, a za koje je smatrao da su relevantni za postupak;

                  F.

                  budući da tijela država članica odlučuju o primjerenosti sudskog postupka;

                  G.

                  budući da nije na Europskom parlamentu da ispituje značajke nacionalnih pravnih i pravosudnih sustava;

                  H.

                  budući da Europski parlament nema ovlast za ocjenjivanje ili ispitivanje nadležnosti nacionalnih pravosudnih tijela koja vode predmetni kazneni postupak;

                  I.

                  budući da je u skladu sa španjolskim propisima kako ih tumače nacionalni sudovi i kako ih je predmetna država članica navela u obavijesti Parlamentu, Drugo kazneno vijeće španjolskog Vrhovnog suda nadležno za podnošenje zahtjeva za ukidanje imuniteta zastupnika u Europskom parlamentu;

                  J.

                  budući da se postupak ne odnosi na izražena mišljenja ili glasovanje pri obnašanju dužnosti zastupnika u Europskom parlamentu u smislu članka 8. Protokola br. 7 o povlasticama i imunitetima Europske unije;

                  K.

                  budući da se u članku 9. prvom stavku točki (a) Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

                  L.

                  budući da se člankom 71. stavcima 1. i 2. španjolskog Ustava utvrđuje sljedeće:

                              „1.

                                 Zastupnici i senatori uživaju nepovredivost za mišljenja koja iznose pri izvršavanju svojih dužnosti.

                              2.

                                 Tijekom trajanja njihova mandata zastupnici i senatori također imaju imunitet i mogu biti uhićeni samo ako su zatečeni u počinjenju kaznenog djela. Ne može ih se optužiti niti protiv njih može biti pokrenut sudski postupak bez prethodnog odobrenja doma kojem dotične osobe pripadaju.”;

                  M.

                  budući da se u zahtjevu za ukidanje imuniteta navodi, s obzirom na primjenu članka 71. španjolskog Ustava i, konkretno, stadij postupka u kojem nije potrebno zatražiti parlamentarno odobrenje za provedbu kaznenog postupka protiv optuženika koji je stekao status zastupnika u parlamentu, da zahtjev za ukidanje nije potreban u slučajevima u kojima je status zastupnika u parlamentu stečen dok je u tijeku prethodno pokrenut postupak ili slučajevima u kojima zastupnik u parlamentu stupi na dužnost nakon službenog pokretanja kaznenog postupka; budući da stoga nije potrebno zatražiti ukidanje imuniteta u skladu s člankom 9. prvim stavkom točkom (a) Protokola br. 7. o povlasticama i imunitetima Europske unije kako bi se poduzele mjere na državnom području Španjolske;

                  N.

                  budući da uloga Europskoga parlamenta nije da tumači nacionalna pravila o povlasticama i imunitetima zastupnika u parlamentu;

                  O.

                  budući da se u članku 9. prvom stavku točki (b) Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području bilo koje druge države članice uživaju imunitet od svake mjere zadržavanja i od sudskih postupaka;

                  P.

                  budući da je 4. studenoga 2019. Drugo vijeće španjolskog Vrhovnog suda „kako bi se mogao pokrenuti kazneni postupak […], naložilo da se prema potrebi izdaju: jedan ili više nacionalnih, europskih ili međunarodnih uhidbenih naloga u svrhu izručenja”, među ostalim, Antonija Comína i Oliveresa, čija je odsutnost potvrđena; budući da je, kako je objašnjeno u zahtjevu za ukidanje imuniteta, žalba protiv te odluke odbijena 10. siječnja 2020. u odnosu na opoziv „odgovarajućih nacionalnih naloga za pretragu, uhićenje i istražni zatvor, kao i međunarodnih i europskih uhidbenih naloga” te prihvaćena „protiv rješenja od 4. studenoga 2019. u skladu s tumačenjem Suda EU-a iz presude od 19. prosinca 2019. kojim se žaliteljima priznaju povlastice i imuniteti u skladu s člankom 9. Protokola br. 7 uz Ugovor o funkcioniranju Europske unije, u njihovu svojstvu zastupnika u Europskom parlamentu” te je odlučeno da će se od Europskog parlamenta zatražiti ukidanje imuniteta Antoniju Comínu i Oliveresu „kako bi se moglo nastaviti s izvršavanjem izdanih europskih uhidbenih naloga” i obavijestiti tijelo izvršenja u Belgiji;

                  Q.

                  budući da se, u skladu s člankom 9. stavkom 8. Poslovnika, Odbor za pravna pitanja ni pod kojim uvjetima ne smije izjasniti o zastupnikovoj krivnji ni o tome opravdavaju li mišljenja ili djela koji mu se pripisuju kazneni progon, čak ni ako prilikom razmatranja zahtjeva stekne podrobna saznanja u vezi sa predmetom;

                  R.

                  budući da, u skladu s člankom 5. stavkom 2. Poslovnika imunitet parlamentarnih zastupnika nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;

                  S.

                  budući da je svrha zastupničkog imuniteta zaštititi Parlament i njegove zastupnike od pravnih postupaka u vezi s aktivnostima koje se provode pri obavljanju zastupničkih dužnosti i koje se od tih dužnosti ne mogu odvojiti;

                  T.

                  budući da je očito da optužba nema nikakve veze s položajem Antonija Comína i Oliveresa kao zastupnika u Europskom parlamentu, nego s njegovim nekadašnjim položajem regionalnog ministra zdravstva u katalonskoj regionalnoj vladi (Govern);

                  U.

                  budući da je Antoni Comín i Oliveres jedan od nekoliko pojedinaca koji se nalaze u sličnoj situaciji kaznenog progona i optužbi za predmetna kaznena djela, pri čemu je jedina razlika u tome što on trenutačno uživa imunitet kao zastupnik u Europskom parlamentu; budući da stoga treba imati na umu da Antoni Comín i Oliveres nije jedina osoba protiv koje se vodi kazneni postupak u predmetnom slučaju;

                  V.

                  budući da su inkriminirajuće činjenice počinjene 2017. i da je predmetni kazneni postupak protiv Antonija Comína i Oliveresa pokrenut 2018.; budući da se na temelju toga ne može tvrditi da su sudski postupci pokrenuti s namjerom da se spriječi buduća politička aktivnost Antonija Comína i Oliveresa kao zastupnika u Europskom parlamentu jer je u tom trenutku njegov status zastupnika u Europskom parlamentu još bio hipotetski i budući;

                  W.

                  budući da u ovom slučaju Parlament prema tome nije pronašao dokaze o postojanju fumus persecutionis, odnosno o postojanju činjeničnih elemenata koji bi upućivali na to da se pravnim postupkom nastoji nanijeti šteta političkoj aktivnosti zastupnika, a time i Europskom parlamentu;

                  1.

                  odlučuje ukinuti imunitet Antoniju Comínu i Oliveresu u skladu s člankom 9. prvim stavkom točkom (b) Protokola br. 7 o povlasticama i imunitetima Europske unije;

                  2.

                  nalaže svojem predsjedniku da ovu odluku i izvješće nadležnog odbora odmah proslijedi nadležnim španjolskim tijelima i Antoniju Comínu i Oliveresu.

         (1)  Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.; Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.

         (2)  Boletín Oficial del Estado, br. 142, 14. lipnja 2019., str. 62477. – 62478.


               24.11.2021

               HR

               Službeni list Europske unije

               C 474/162

      P9_TA(2021)0061
      Zahtjev za ukidanje imuniteta Clari Ponsati Obiols
      Odluka Europskog parlamenta od 9. ožujka 2021. o zahtjevu za ukidanje imuniteta Clari Ponsatí Obiols (2020/2031(IMM))
      (2021/C 474/19)

         Europski parlament,

                  —

                  uzimajući u obzir zahtjev za ukidanje imuniteta koji je zaprimljen 10. veljače 2020. i koji je uputio predsjednik španjolskog Vrhovnog suda (Tribunal Supremo), a koji je 4. veljače 2020. podnio predsjednik Drugog vijeća španjolskog Vrhovnog suda u okviru posebnog postupka br. 3/20907/2017, uzimajući u obzir objavu navedenog zahtjeva za ukidanje imuniteta na plenarnoj sjednici 13. veljače 2020.,

                  —

                  nakon saslušanja Clare Ponsatí Obiols u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019. (1),

                  —

                  uzimajući u obzir odluku španjolskog Središnjeg izbornog povjerenstva (Junta Electoral Central) od 23. siječnja 2020. (2),

                  —

                  uzimajući u obzir Odluku Europskog vijeća (EU) 2018/937 od 28. lipnja 2018. o utvrđivanju sastava Europskog parlamenta (3) i Odluku Europskog vijeća (EU) 2019/1810 donesenu u dogovoru s Ujedinjenom Kraljevinom od 29. listopada 2019. o produljenju razdoblja na temelju članka 50. stavka 3. UEU-a (4),

                  —

                  uzimajući u obzir najavu s plenarne sjednice od 10. veljače 2020. da je u skladu s Odlukom Europskog vijeća od 28. lipnja 2018. i nakon povlačenja Ujedinjene Kraljevine iz Europske unije 31. siječnja 2020. Parlament primio na znanje izbor Clare Ponsatí Obiols za zastupnicu u Europskom parlamentu s učinkom od 1. veljače 2020.,

                  —

                  uzimajući u obzir članak 71. stavke 1. i 2. španjolskog Ustava,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A9-0022/2021),

                  A.

                  budući da je predsjednik Drugog vijeća španjolskog Vrhovnog suda zatražio ukidanje imuniteta Clari Ponsatí Obiols, zastupnici u Europskom parlamentu, s obzirom na članak 9. prvi stavak točku (b) Protokola br. 7 o povlasticama i imunitetima Europske unije u vezi s posebnim postupkom br. 3/20907/2017 – kazneni postupak zbog navodnog kaznenog djela poticanja na pobunu, kako je utvrđeno u člancima 544. i 545. španjolskog Kaznenog zakona;

                  B.

                  budući da su djela koja su predmet kaznenog progona navodno počinjena 2017.; budući da je rješenje o pokretanju kaznenog postupka doneseno 21. ožujka 2018. i potvrđeno kasnijim rješenjima o odbijanju žalbi; budući da je istraga zaključena rješenjem od 9. srpnja 2018. i potvrđena kao konačna 25. listopada 2018.; budući da je rješenjem od 9. srpnja 2018. Clara Ponsatí Obiols, među ostalim, proglašena odsutnom i da je donesena odluka o prekidu postupka u odnosu na nju i druge osobe do njihova pronalaska;

                  C.

                  budući da je španjolsko Središnje izborno povjerenstvo 23. siječnja 2020. proglasilo da je Clara Ponsatí Obiols izabrana; budući da je nakon povlačenja Ujedinjene Kraljevine iz Europske unije 31. siječnja 2020. Parlament primio na znanje izbor Clare Ponsatí Obiols za zastupnicu u Europskom parlamentu s učinkom od 1. veljače 2020.;

                  D.

                  budući da je status zastupnice u Europskom parlamentu stekla s učinkom od 23. siječnja 2020.; budući da se zahtjev za ukidanje imuniteta stoga odnosi na činjenice i kazneni postupak koji prethode stjecanju tog statusa, a time i imuniteta zastupnice u Europskom parlamentu;

                  E.

                  budući da je Odbor za pravna pitanja primio na znanje dokumente koje je Clara Ponsatí Obiols podnijela članovima Odbora u skladu s člankom 9. stavkom 6. Poslovnika, a za koje je smatrala da su relevantni za postupak;

                  F.

                  budući da tijela država članica odlučuju o primjerenosti sudskog postupka;

                  G.

                  budući da nije na Europskom parlamentu da ispituje značajke nacionalnih pravnih i pravosudnih sustava;

                  H.

                  budući da Europski parlament nema ovlast za ocjenjivanje ili ispitivanje nadležnosti nacionalnih pravosudnih tijela nadležnih za predmetni kazneni postupak;

                  I.

                  budući da je u skladu sa španjolskim propisima kako ih tumače nacionalni sudovi i kako ih je država članica navela u obavijesti Parlamentu, Drugo kazneno vijeće španjolskog Vrhovnog tijelo nadležno za podnošenje zahtjeva za ukidanje imuniteta zastupnika u Europskom parlamentu;

                  J.

                  budući da se postupak ne odnosi na izražena mišljenja ili glasovanje pri obnašanju dužnosti zastupnika u Europskom parlamentu u smislu članka 8. Protokola br. 7 o povlasticama i imunitetima Europske unije;

                  K.

                  budući da se u članku 9. prvom stavku točki (b) Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

                  L.

                  budući da se člankom 71. stavcima 1. i 2. španjolskog Ustava utvrđuje sljedeće:

                              „1.

                                 Zastupnici i senatori uživaju nepovredivost za mišljenja koja iznose pri izvršavanju svojih dužnosti.

                              2.

                                 Tijekom trajanja njihova mandata zastupnici i senatori također imaju imunitet i mogu biti uhićeni samo ako su zatečeni u počinjenju kaznenog djela. Ne može ih se optužiti niti protiv njih može biti pokrenut sudski postupak bez prethodnog odobrenja doma kojem dotične osobe pripadaju.”;

                  M.

                  budući da se u zahtjevu za ukidanje imuniteta navodi, s obzirom na primjenu članka 71. španjolskog Ustava i, konkretno, stadij postupka u kojem nije potrebno zatražiti odobrenje parlamenta za pokretanje kaznenog postupka protiv optužene osobe koja je stekla status zastupnice u parlamentu, da zahtjev za ukidanje imuniteta nije potreban u slučajevima kada je status zastupnika u parlamentu stečen dok je prethodno pokrenut postupak u tijeku ili slučajevima kada zastupnik preuzme dužnost nakon službenog pokretanja kaznenog postupka; budući da stoga nije potrebno zatražiti ukidanje imuniteta u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije kako bi se poduzele mjere na državnom području Španjolske;

                  N.

                  budući da uloga Europskoga parlamenta nije da tumači nacionalna pravila o povlasticama i imunitetima zastupnika u parlamentu;

                  O.

                  budući da se u članku 9. prvom stavku točki (b) Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području bilo koje druge države članice uživaju imunitet od svake mjere zadržavanja i od sudskih postupaka;

                  P.

                  budući da je 4. studenoga 2019. Drugo vijeće španjolskog Vrhovnog suda, „kako bi se mogao pokrenuti kazneni postupak […], naložilo donošenje prema potrebi: jedan ili više nacionalnih, europskih ili međunarodnih uhidbenih naloga u svrhu izručenja”, među ostalim, Clare Ponsatí Obiols, čija je odsutnost potvrđena; budući da je, kako je pojašnjeno u zahtjevu za ukidanje imuniteta, 3. veljače 2020. potvrđena odluka o izdavanju nacionalnog naloga za pretragu, uhićenje i pritvor, europskog uhidbenog naloga i međunarodne tjeralice i uhidbenog naloga za Claru Ponsatí Obiols radi njezina izručenja te da je istodobno podnesen zahtjev za ukidanje njezina imuniteta radi izvršenja izdanog europskog uhidbenog naloga;

                  Q.

                  budući da se, u skladu s člankom 9. stavkom 8. Poslovnika, Odbor za pravna pitanja ni pod kojim uvjetima ne smije izjasniti o zastupnikovoj krivnji ni o tome opravdavaju li mišljenja ili djela koji mu se pripisuju kazneni progon, čak ni ako prilikom razmatranja zahtjeva stekne podrobna saznanja u vezi sa predmetom;

                  R.

                  budući da, u skladu s člankom 5. stavkom 2. Poslovnika imunitet parlamentarnih zastupnika nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;

                  S.

                  budući da je svrha zastupničkog imuniteta zaštititi Parlament i njegove zastupnike od pravnih postupaka u vezi s aktivnostima koje se provode pri obavljanju zastupničkih dužnosti i koje se od tih dužnosti ne mogu odvojiti;

                  T.

                  budući da je očito da optužba nema nikakve veze s položajem Clare Ponsatí Obiols kao zastupnice u Europskom parlamentu, nego s njezinim nekadašnjim položajem regionalne ministrice obrazovanja u katalonskoj regionalnoj vladi (Govern);

                  U.

                  budući da je Clara Ponsatí Obiols jedna od nekoliko pojedinaca koji se nalaze u sličnoj situaciji pokretanja kaznenog progona i optužbi za predmetna kaznena djela, pri čemu je jedina razlika u tome što ona trenutačno uživa imunitet kao zastupnica u Europskom parlamentu; budući da stoga treba imati na umu da Clara Ponsatí Obiols nije jedina osoba protiv koje se vodi kazneni postupak u predmetnom slučaju;

                  V.

                  budući da su inkriminirajuće činjenice počinjene 2017. i da je predmetni kazneni postupak protiv Clare Ponsatí Obiols pokrenut 2018.; budući da se na temelju toga ne može tvrditi da su sudski postupci pokrenuti s namjerom da se spriječi buduća politička aktivnost Clare Ponsatí Obiols kao zastupnice u Europskom parlamentu jer je u tom trenutku njezin status zastupnice u Europskom parlamentu još bio hipotetski i budući;

                  W.

                  budući da u ovom slučaju Parlament prema tome nije pronašao dokaze o postojanju fumus persecutionis, odnosno o postojanju činjeničnih elemenata koji bi upućivali na to da se pravnim postupkom nastoji nanijeti šteta političkoj aktivnosti zastupnika, a time i Europskom parlamentu;

                  1.

                  odlučuje ukinuti imunitet Clari Ponsatí Obiols u skladu s člankom 9. prvim stavkom točkom (b) Protokola br. 7 o povlasticama i imunitetima Europske unije;

                  2.

                  nalaže svojem predsjedniku da ovu odluku i izvješće nadležnog odbora odmah proslijedi nadležnim španjolskim tijelima i Clari Ponsatí Obiols.

         (1)  Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C-163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; presuda Suda od 19. prosinca 2019., Junqueras Vies, C-502/19, ECLI:EU:C:2019:1115.

         (2)  Boletín Oficial del Estado, br. 21, 24. siječnja 2020., str. 7441. – 7442.

         (3)  SL L 165 I, 2.7.2018., str. 1.

         (4)  SL L 278 I, 30.10.2019., str. 1.


               24.11.2021

               HR

               Službeni list Europske unije

               C 474/165

      P9_TA(2021)0062
      Zahtjev za ukidanje imuniteta Valteru Flegi
      Odluka Europskog parlamenta od 9. ožujka 2021. o zahtjevu za ukidanje imuniteta Valteru Flegi (2020/2054(IMM))
      (2021/C 474/20)

         Europski parlament,

                  —

                  uzimajući u obzir zahtjev za ukidanje imuniteta Valteru Flegi od 19. veljače 2020. koji je uputio predsjednik Vijeća Županijskog suda u Rijeci u Republici Hrvatskoj u vezi s kaznenim postupkom koji je u tijeku pred Kaznenim odjelom Županijskog suda u Rijeci, te koji je objavljen na plenarnoj sjednici 26. ožujka 2020.,

                  —

                  uzimajući u obzir činjenicu da se Valter Flego odrekao prava na saslušanje u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019. (1),

                  —

                  uzimajući u obzir članak 75. Ustava Republike Hrvatske te članke od 23. do 28. Poslovnika Hrvatskoga sabora,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A9-0023/2021),

                  A.

                  budući da je predsjednik Kaznenog odjela Županijskog suda u Rijeci podnio zahtjev za ukidanje zastupničkog imuniteta Valteru Flegi u vezi s postupkom koji je protiv njega pokrenut zbog kaznenog djela zlouporabe položaja u skladu s člankom 291. stavcima 1. i 2. Kaznenog zakona (2);

                  B.

                  budući da je u svojstvu gradonačelnika Grada Buzeta, Hrvatska, od 1. travnja 2010. do 30. svibnja 2013. navodno omogućio nezakonite isplate dodataka na plaću sebi u svojstvu gradonačelnika, zamjeniku gradonačelnika, ravnatelju Ureda gradonačelnika i trima drugim ravnateljima;

                  C.

                  budući da je Valter Flego izabran za zastupnika u Europskom parlamentu na izborima održanima u svibnju 2019. godine;

                  D.

                  budući da se navodno kazneno djelo ne odnosi na izražena mišljenja ili glasovanje Valtera Flege u okviru obnašanja njegovih dužnosti u smislu članka 8. Protokola br. 7 o povlasticama i imunitetima Europske unije;

                  E.

                  budući da u skladu s člankom 9. Protokola br. 7 o povlasticama i imunitetima Europske unije zastupnici u Europskom parlamentu na nacionalnom području svoje države moraju uživati imunitet priznat zastupnicima parlamenta te države;

                  F.

                  budući da je u članku 75. stavcima 2. i 3. Ustava Republike Hrvatske predviđeno sljedeće:
                  „Zastupnik ne može biti pozvan na kaznenu odgovornost, pritvoren ili kažnjen za izraženo mišljenje ili glasovanje u Saboru.
                  Zastupnik ne može biti pritvoren niti se protiv njega može pokrenuti kazneni postupak bez odobrenja doma Sabora.”;

                  G.

                  budući da navodno kazneno djelo nije očito ni izravno povezano s obavljanjem dužnosti Valtera Flege u svojstvu zastupnika u Europskom parlamentu;

                  H.

                  budući da u pojedinačnom slučaju Parlament sam odlučuje o ukidanju imuniteta; budući da pri donošenju odluke o ukidanju imuniteta Parlament može objektivno uzeti u obzir položaj u kojem se zastupnik nalazi (3);

                  I.

                  budući da je svrha zastupničkog imuniteta zaštititi Parlament i njegove zastupnike od pravnih postupaka u vezi s aktivnostima koje se provode pri obavljanju zastupničkih dužnosti i koje se od tih dužnosti ne mogu odvojiti;

                  J.

                  budući da su se kaznena djela za koja je optužen Valter Flego dogodila prije njegova izbora u Europski parlament;

                  K.

                  budući da u ovom slučaju Parlament nije dokazao fumus persecutionis, odnosno činjenice koje upućuju na to da je predmetni sudski postupak pokrenut s namjerom da se zastupniku nanese politička šteta, među ostalim u pogledu njegove dužnosti zastupnika u Europskom parlamentu;

                  L.

                  budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženim (4);

                  1.

                  odlučuje ukinuti imunitet Valteru Flegi;

                  2.

                  nalaže svojem predsjedniku da ovu odluku i izvješće nadležnog odbora odmah proslijedi nadležnim tijelima Republike Hrvatske i Valteru Flegi.

         (1)  Presuda Suda od 21. listopada 2008., Marra protiv De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch protiv Parlamenta, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI:EU:C:2011:543; Presuda Općeg suda od 17. siječnja 2013., Gollnisch protiv Parlamenta, T-346/11 et T-347/11, ECLI:EU:T:2013:23. Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.

         (2)  Službeni list Republike Hrvatske, 125/11, 144/12, 56/15, 61/15, 101/17, 118/2018 i 126/2019.

         (3)  Presuda Općeg suda od 15. listopada 2008., Mote protiv Parlamenta, T-345/05, EU:T:2008:440, točka 28.

         (4)  Presuda Općeg suda od 30. travnja 2019., Briois protiv Parlamenta, T-214/18, ECLI:EU:T:2019:266.